《寄鍊上人山房石上梅甚奇》
明代·许天锡

一栗禅林傍古台，洞门长为锁苍苔。山头旧雨何人到，石上寒梅几度开。

龛壁光知江月上，塔轮鸣听海风来。八千里外常飞梦，疑我前身是万回。

作者简介：（1461—1508）明福建闽县人，字启衷，号洞江。弘治六年进士。授吏科给事中。与言官何天衢、倪天明并负时望，人称“台省三天”。正德初，奉使封安南，在道进都给事中。三年还，见刘瑾肆虐，敢言者皆被贬斥，遂疏发刘瑾侵匿内库财物数十事，然后自经尸谏。一说瑾惧天锡发其罪，夜令人缢杀之。有《黄门集》。